**דגשים לרישום גופים המנהלים גמ"חים כעמותות:**

לאור הדרישות מבנקים בישראל בעקבות הסכם בין ישראל לארה"ב בדבר שיפור ציות מס בינלאומי ויישום FATCA, ולאור הסכמות שעמותות וחברות לתועלת הציבור שהן מוסד ציבורי כהגדרתו בסעיף 9(2)(ב) לפקודת מס הכנסה ייחשבו כעומדות בהסכם, להלן הנחיות מטעם רשות התאגידים לגופים המנהלים גמ"ח המבקשים להירשם כעמותה או כחברה לתועלת הציבור:

1. יש לקרוא את ההנחיות הכלליות החלות על בקשות לרישום עמותות המופיעות [באתר רשות התאגידים](http://www.justice.gov.il/Units/RasutHataagidim/units/RashamAmutot/Service/register/Pages/Association.aspx).

לצורך הבנה רחבה יותר של העניין ניתן לקרוא את ההנחיות המופיעות [בחוברת רישום עמותות, שינוי שם, מטרות ותקנון.](http://www.justice.gov.il/Units/RasutHataagidim/Guidelines/hovert%20risum%20amuta%20shem%20taknon.docx)

1. במסגרת הבקשה לרישום - יש לרשום את ראשי התיבות "גמ"ח", את המילים "גמילות חסדים" או מילים אחרות המשקפות את המטרות ואת הפעילות המתוכננת בשם המוצע. יש להציע יותר משם אחד מפני שלעיתים שם מוצע כבר תפוס על ידי תאגיד קיים או דומה עד כדי להטעות לתאגיד קיים. כמו כן, מומלץ לבדוק אם השם הרצוי או שם דומה לו כבר קיים לעמותה או לחברה לתועלת הציבור קיימת. ניתן לבדוק זאת [בעמוד הצפייה בפרטי עמותות וחברות לתועלת הציבור של רשות התאגידים](http://www.justice.gov.il/Units/RasutHataagidim/units/RashamAmutot/services/Pages/amuttview.aspx), או [באתר הגיידסטאר](http://www.guidestar.org.il/).
2. כדי לקצר את זמן הטיפול מטעם הרשם, מומלץ לאמץ את התקנון המצוי הנמצא בתוספת הראשונה של חוק העמותות, התש"ם-1980. יש לציין זאת בסעיף 5 של הטופס בקשה לרישום עמותה הנמצא באתר רשות התאגידים – רשם העמותות. זמן הטיפול בבקשות שיוגשו תוך אימוץ התקנון המצוי יהיה קצר בהרבה מזמן הטיפול בבקשות שיוגשו עם תקנון מיוחד שנוסח מטעם המייסדים.
3. להלן דוגמאות של מטרות לדוגמא שניתן להציע בבקשה לרישום. יצוין, כי כל בקשה לרישום עמותה נבחנת על ידי רשם העמותות בהתחשב במכלול הנתונים המופיעים בבקשה:
4. "קבלת הלוואות ממלווים לצורך סיוע לנזקקים באמצעות מתן הלוואות ב-\_\_\_\_\_\_ "(שם יישוב)" (יש לציין את שם היישוב במידה ופעילות העמותה תתבצע רק באותו יישוב)
5. "קבלת הלוואות ממלווים לצורך סיוע לנזקקים ולמשפחות מרובות ילדים באמצעות חלוקת תמיכות כספיות, ומתן הלוואות ב-\_\_\_\_\_" (שם יישוב)"
6. " קבלת הלוואות ממלווים לצורך סיוע לנזקקים ועזר נישואין באמצעות מתן הלוואות ב-\_\_\_\_\_\_ "(שם יישוב)"
7. לצורך עמידה בתנאי סעיף 9(2) לפקודת מס הכנסה, מומלץ לקיים את הדרישות הבאות:
8. להחתים לפחות שבעה מייסדים שאינם קרובים במשמעות פקודת מס הכנסה על טופס הבקשה לרישום עמותה
9. להוסיף לתקנון המצוי (ככל שבכוונת המייסדים לאמץ אותו) את שני הסעיפים הרלוונטיים: סעיף 21 ו- 22.לצורך כך ניתן לצרף לבקשה לרישום עמותה מסמך להוספת הסעיפים האמורים, המופיע באתר האינטרנט [בקישור המצורף](http://www.justice.gov.il/Units/RasutHataagidim/Guidelines/hanhyot-rishum-amuta-hadsha.pdf), בחתימת המייסדים:
10. רשם העמותות ייעשה מאמץ לאפשר את הרישום של הבקשות שיוגשו עם תקנון מצוי כאמור לעיל, בזמן קצר. אולם לצורך כך על המייסדים להקפיד להגיש את הבקשות באופן מלא, ולהקפיד על מילוי כל הפרטים הנדרשים: חתימות מקוריות, תשלום אגרת רישום, צירוף כל המסמכים הנדרשים וכו'. מכיוון שזמני הטיפול ייגזרו גם בכמות הבקשות שיוגשו, ככל שתקדימו להגיש את הבקשה, כך יעלה הסיכוי לטיפול מהיר יותר.